《又次程嘉定三首》
宋代·洪咨夔

车骑空朔庭，楼船下东瓯。
风雪闹鹅鹜，壮士得志秋。
青萍玉櫑具，白马金络头。
赋君古战场，鬼哭燐火愁。
元戎得君来，如得范庆州。
厨酒不待熟，夜半呼兵篘。
君言蜀赤子，风雨寒飕飗。
愿为大芘屋，莫作偏重舟。
元戎一笑领，君更三日留。
吾闻喜不寐，好善天下优。

作者简介：洪咨夔，(1176～1236)，南宋诗人，汉族人。字舜俞，号平斋。於潜（今属浙江临安县）人。嘉泰二年(1202)进士。授如皋主簿，寻为饶州教授。作《大治赋》，受到楼钥赏识。著作有《春秋说》3卷、《西汉诏令揽钞》等。